Claudiu Târziu, despre candidatura lui George Simion la prezidențiale: „Cred că alții ar putea să ducă bătălia asta mai bine”
Președintele Consiliului Național al AUR, Claudiu Târziu, susține, în cadrul interviului „În Fața Ta” de la Digi 24, că „acest fenomen care s-a creat după primul tur al alegerilor prezidențiale din 2024 în jurul domnului Călin Georgescu a schimbat comportamentele multora, (...) i-a determinat pe unii, cum este și colegul George Simion, care n-ar fi primit nu doar ordine și sfaturi de la cineva din afară, să devină foarte atenți la domnul Călin Georgescu”. Europarlamentarul afirmă despre candidatura lui George Simion la prezidențiale că alții „ar putea să ducă bătălia asta mai bine”, însă Călin Georgescu ar fi refuzat celelalte propuneri.